Barkácsolás

A **barkácsolás** egy folyamat, ami által sok blokk, eszköz, és még sok minden készül a Minecraftban el. Az Indevben került be, és azóta az egyik legfontosabb tevékenysége a játéknak. Ahhoz, hogy barkácsoljunk, a játékosnak az eszköztárából a barkácshálóba kell mozgatni tárgyakat, és abba a sorrendbe rendezni, ami szükséges a barkácsolandó tárgy(ak) elkészítéséhez.

A barkácsrecepteknek két nagy csoportja van: az alaktalan és az alakkal rendelkező receptek. Az alaktalan recepteknél mindegy, hogy hogyan rendezzük el a tárgyakat a barkácshálóban, akárhogy megkapjuk a terméket. Ilyen például az erjesztett pókszem, vagy a festékek barkácsolása. Az alakkal rendelkező recepteknél egy meghatározott elrendezésbe kell tenni az alapanyagokat. Amíg az anyagok helyes mintában vannak elrendezve, nem számít, hogy a barkácshálón belül hol helyezkedik el a minta. A barkácsrecepteket vízszintesen tükrözni lehet: például lehet egy íjat barkácsolni, ahol a madzagok a bal oldalon vannak.

Alapból a játékosnak egy 2×2-es barkácsháló áll rendelkezésre az eszköztárában, amit akármikor használhat. A legfeljebb 2x2-es barkácsrecepteket itt is lehet barkácsolni, például a fadeszkákat, botokat és legfőképp magát a Barkácsasztalt. Ez a barkácsasztal szükséges a 3×3-as barkácshálón való barkácsoláshoz. Akárhol el lehet helyezni. Jobb kattintással előhoz egy felugró ablakot, amiben a játékos akármelyik a játékban létező receptet elkészítheti.

## Xbox 360 barkácsrendszer

Az *Xbox 360 Edition* egy egyszerűsített rendszert használ. A hagyományos barkácshálós megoldás nincs jelen, azonban mutat hasonlóságot a számítógépes változat 2×2-es és 3×3-as barkácshálóival, afféle keverékké téve a hagyományos rendszer és a *Pocket Edition* MATTIS rendszere között. Nem szükséges a tárgyakat a megfelelő helyekre rendezni, csak ki kell választani a kívánt terméket a listából, ekkor megmutatja a terméket és a dolgokat, amik kellenek, hogy elkészítsük. Ha megvannak a szükséges alapanyagok, máris elkészíthetjük amit kiválasztottunk. A barkácsasztal hét kategóriára bontja az elkészíthető dolgokat: Építőanyagok, Eszközök, Fegyverek, Étel, Páncél, Szerkezetek, Szállítás és Dekoráció.

Az Sablon:Xbtn gombot megnyomva megjelenik a 2×2-es háló. Innen hiányzik a páncél kategória, mivel ahhoz egy 3×3-as háló szükséges.

## MATTIS

A *Pocket Edition*-ben a barkácsolás kissé még jobban eltér a számítógépes változattól, a MATTIS (*Minecraft* Advanced Touch Technology Interface System) rendszert használva. 2×2-es és 3×3-as rácsok helyett négy nagy kategória van\_ Blokkok, Eszközök, Étel&Páncél és Dekoráció. Egy kategóriára koppintva kilistázza az abban a kategóriában lévő elkészíthető dolgokat. Ha kiválasztunk valamit, felhozza a szükséges alapanyagokat. Az első szám az a mennyiség, ami nálunk van, a második szám a szükséges mennyiség. Mindenhez van egy rövid leírás, ami elmondja mire is jó az adott dolog. Csak annyit kell tenned, hogy a tárgyra koppintasz, ami ezután rögtön elkészül és megjelenik az eszköztárban. A Pocket Edition-ben jelenleg csak túlélő módban lehet barkácsolni és alapból kevés lehetőséggel érhető el.

Ha készítesz egy barkácsasztalt, leteszed, majd rányomsz, sokkal több lehetőséggel jelenik meg a lista. A tégla, tégla alapú blokkok, kő alapú blokkok, lépcsők, lapok készítéséhet egy kőfaragó szükséges.

## Tárgyak tartóssága

Néhány barkácsolt tárgy, pl. eszközöknek és páncéloknak, és még néhány használati tárgynak tartóssága van, azaz a tárgy használatával veszít az elérhető felhasználások számából. Minél ritkább ércből vagy anyagból készült (kivétel az arany) annál erősebb az lassabban törik el.

Eszközök tartóssága :

* Fa - 60 használat
* Kő - 132 használat
* Vas - 251 használat
* Arany - 33 használat
* Gyémánt - 1562 használat

## Teljes lista

Jelenleg 146 recept van; ebbe beleszámít minden recept az animációkban, a két módszer világosszürke festék készítésére, a két módszer bíborvörös festék készítésére, a két módszer gombaragu készítésére és a láncvért receptjei. A tűzijátékok receptjei nem szerepelnek a listában és a fentebbi összegbe sincsenek beleszámolva.

Helytakarékosság miatt bizonyos receptek animáltak (ennek megjelenítéséhez JavaScript szükséges). Az alaktalan recepteket egy  jellel jelöltük a barkácsháló mellett:

[ez a lista egy oldalon]

## Története

A Barkácsolás az Indev 0.31 frissítéssel került be a játékba, 2010. január 29-én. Nagyban fejlesztették az eszköztár kezelhetőségét, ami alapköve a barkácsolás rendszerének. Innentől kezdve lehet a játékban a tárgyakat felvenni, mozgatni és a kiválasztott helyre lettenni az eszköztáron belül. Az első pár recept közt voltak például a botok, a csákányok, a fáklyák, kardok, fejszék, illetve az arany- és vasblokkok receptjei. Másnap az Indev megint frissült, rengeteg új receptet hozzáadva. Ezek után ahogy jöttek a játékba az új tartalmak, úgy kerültek be a hozzájuk tartozó új receptek is.

A Beta 1.2 előtt minden receptnek meghatározott alakja volt. Ez a frissítés vezette be az alaktalan recepteket, így ezeke után bizonyos receptek akárhogy működnek (pl. a gyapjú festése).
A Beta 1.8-as kalandfrissítésben tovább egyszerűsítették a barkácsolást. Ezek után a barkácsháló kimeneti mezőjére a shitftet lenyomva kattintva a lehető legnagyobb mennyiséget készíti el egyszerre.
Daniel Kaplan 2012. április 17-én adta ki az első képeket a MATTIS rendszerről, és április 24-én be is került a Pocket Edition-be, az Alpha 0.3.0 frissítéssel,
Az Xbox 360 Edition egyszerűsített rendszere az első kiadással (Beta 1.6.6) együtt jelent meg.

## Lásd még

* Olvasztás
* Bűvölés
* Bájitalfőzés